A kvalifikáció után a futamot is behúzta a cseh versenyző Budapesten

A főpolgármester elnézést kér a budapestiektől a hétvégi műrepülőverseny okozta kellemetlenségek miatt és bejelentette, amíg ő a főpolgármester, nem lesz többé ilyen verseny a belvárosban.

Tarlós István az M1 hétfő reggeli műsorában kiemelte: ami Budapesten történik a főpolgármestersége alatt, azért neki kell vállalnia a felelősséget. Hozzátette, „elég botrány és zűrzavar” volt az elmúlt napokban a fővárosban a műrepülőverseny miatt, a zajszennyezés és a közlekedési változások okán, ezért elnézést kér a fővárosiaktól.

Leszögezte, hogy amíg ő a főpolgármester, addig „ilyen botrányos zűrzavar nem fordulhat elő a városban”.Tarlós elmondta, olyan sok panasz érkezett a zajra, és a szervezők olyan nagy közterületet foglaltak el hosszú időre, hogy „akármilyen sikeres ez a rendezvény, ilyet nem lehet a budapestiekkel csinálni”.

„Csak attól félek, hogy elhányom magam” A Red Bull Air Race 2003 óta forgatja fel a világ nagyvárosainak hétvégéit. Most lehetőségünk nyílt, hogy egy a versenyen résztvevő profi pilóta társaságában kipróbálhassuk a lélegzetelállító manőverezést.

(MTI, kiemelt kép: MTI Fotó/Lakatos Péter)